
Bilag 3 – Krav til kvalitet og egnethed for brystproteser
[bookmark: _Hlk164245723]Det er som udgangspunkt en betingelse for, at kommunen kan yde støtte til hjælpemidlet, at kravene opfyldes. Borger kan dog vælge at fravige enkelte krav, hvis kravene ikke har betydning for kommunens sagsbehandling eller for hjælpemidlets kvalitet, effekt, holdbarhed eller på anden måde påvirker hjælpemidlets egnethed.
1. ANSØGNING
Borger kan – som udgangspunkt – ansøge om brystprotese hver 12. måned, hvis protesen er slidt. Indsendelse af ansøgning om brystproteser skal ske på borgers initiativ.
Ansøgning til kommunen udfærdiges i samarbejde med borgeren, således at borgeren har godkendt det konkrete hjælpemiddel, der ansøges om. 
Hvis borger selv sender elektronisk ansøgning direkte til kommunen, skal leverandøren være behjælpelig med oplysning om varenavn og producentens varenummer samt specificere og kvalificere ansøgningen samt en evt. redegørelse, sådan som kommunen anmoder om det. 
Konstaterer kommunen fejl eller mangler i ansøgningen, eller har kommunen sagligt behov for uddybning i forhold hertil, skal leverandøren understøtte effektiv sagsbehandling af borgers sag. Leverandøren skal snarest muligt efter kommunens henvendelse herom, udbedre fejl og mangler i ansøgningen eller indgå i afklarende uddybning. 
2. REDEGØRELSE
For at sikre at borgers sag bliver tilstrækkeligt oplyst, skal leverandøren sammen med ansøgningen fremsende en skriftlig redegørelse, herunder at der ansøges om det bedst egnede og billigste hjælpemiddel, hvis: 
· der er tale om borgerens førstegangsansøgning om brystprotese.
· der ansøges om udskiftning af brystprotese tidligere end 12 måneder fra sidste bevilling.
· borger vurderes at have behov for en anden brystprotese (producentens varenummer) end den, kommunen tidligere har bevilget støtte til.
[bookmark: _Hlk165293554]Listen er ikke udtømmende. Kommunen kan anmode om en redegørelse, hvis særlige forhold taler derfor.
Hvis den bedst egnede og billigste løsning er fravalgt pga. borgers ønske, skal dette fremgå af redegørelsen. 

Skriftlig redegørelse skal ikke foreligge, når 
· der er tale om genansøgning om en brystprotese, som er fuldstændigt identisk med den, borgeren sidst har fået bevilget af kommunen. 
3. BEVILLING
Kommunen kan operere med løbende bevillinger eller nye bevillinger fra gang til gang.
4. KONTAKT TIL LEVERANDØREN
[bookmark: _Hlk162991996]Nedenstående service for tidsbestilling og konsultation er som udgangspunkt gældende: 
· Borger skal kunne komme i telefonisk kontakt med leverandøren alle ugens arbejdsdage.
· Borger skal tilbydes en konsultationstid inden for 5 arbejdsdage på den til kommunen tilknyttede forretningsadresse.
· Borger skal kunne modtages i konsultationen på konsultationsdagen, som minimum mellem kl. 10.00 og 15.00. Hvis borger er erhvervsaktiv skal det dog være muligt inden for 5 arbejdsdage at få en konsultationstid tidligere eller senere på dagen.
· Spørgsmål til leverandøren forventes besvaret senest 3 arbejdsdage efter henvendelse, med mindre andet aftales ved henvendelsen.
5. FORRETNINGSADRESSE
Leverandøren skal have forretningsadresse inden for følgende afstande fra disse adresser:
For den kommune, som prisaftalen vedrører
· Favrskov: Skovvej 20, 8382 Hinnerup 35 km.
· Mariagerfjord: Adelgade 30B, 9500 Hobro 50 km.
· Norddjurs: Torvet 3, 8500 Grenaa 65 km.
· Rebild: Hobrovej 110, 9530 Støvring 50 km.
· Skanderborg: Skanderborg Fælled 1, 8660 Skanderborg 40 km.
· Skive: Torvegade 10, 7800 Skive 45 km. Skive Kommune vil, hvis det ønskes og efter nærmere aftale, kunne booket et konsultationslokale vederlagsfrit til leverandøren. Det accepteres dog, at Leverandøren benytter eget forretningslokale såfremt leverandøren måtte ønske det.
· Syddjurs: Lundbergsvej 2, 8400 Ebeltoft 60 km.
· Viborg: Prinsens Alle 5, 8800 Viborg 10 km. 
[bookmark: _Hlk166754070]Afstanden kan beregnes ved at lave en ruteplanlægning på www.krak.dk eller https://www.google.com/maps.  
Såfremt leverandøren har flere forretningsadresser må leverandøren ikke afvise betjening af en borger på en given forretningsadresse.
Hvis borger vælger en leverandør, som ligger længere væk end ovenstående, vil borger højest kunne få befordringsgodtgørelse svarende hertil. 
På forretningsadressen skal borger kunne få lavet alle måltagninger og afprøvninger. 
Borger skal sikres den nødvendige diskretion i forbindelse med opmåling og afprøvning. 
6. MEDARBEJDERE, HERUNDER FAGLIGE KVALIFIKATIONER
[bookmark: _Hlk165293716]Leverandøren skal leve op til kravene i det medicinske direktiv, jf. BEK nr. 837 af 20/06/2023, med eventuelt senere ændringer.
De medarbejdere, som foretager faglig vurdering, rådgivning og vejledning af borgeren og kommunen, skal have det fornødne produktkendskab og faglige viden om produkterne.
Leverandøren skal, på forlangende i prisindhentningsperiodens løbetid, dokumentere en medarbejders kvalifikationer.
Borgeren skal på forretningsadressen kunne tilbydes konsultation af en kvindelig medarbejder.
7. KVALITET
Det hjælpemiddel borger får udleveret, skal leve op til alle lovkrav og reguleringer.
Brystprotesen skal være CE-mærkede og dermed i fornødent omfang opfylde betingelserne i BEK nr. 837 af 20/06/2023, med eventuelt senere ændringer, om medicinsk udstyr.
Brystprotesen skal have varedeklaration og må ikke indeholde stoffer, der er kendt allergifremkaldende eller på anden måde kan være sundhedsskadelige for borgeren ved den på produktet anviste korrekte brug.
8. HOLDBARHED OG BRUGERVEJLEDNING 
Ved almindeligt brug og korrekt vedligeholdelse skal brystprotesen være af en kvalitet, så den (herunder klæberen i en selvsiddende brystprotese) har en holdbarhed på minimum 12 måneder.
Leverandøren skal i forbindelse med udlevering af brystprotese vejlede borger i forhold til anvendelsesmuligheder, begrænsninger, vedligeholdelse og rengøring mv. Alle brugervejledninger m.v. skal være på dansk.
9. LEVERING 
Levering af brystprotese skal ske personligt eller pr. post efter borgers ønske.
Leveringstiden er
· For produkter af mærket Amoena: straks eller senest 5 arbejdsdage efter borgerens bestilling i henhold til bevilling. 
· For øvrige produktmærker: straks eller senest 8 arbejdsdage efter borgerens bestilling i henhold til bevilling.
Udgift til postforsendelse afholdes af leverandøren.
Såfremt kommune har bevilget støtte til skifteprotese, må denne tidligst udleveres, når leverandøren – efter udlevering af den første brystprotese – har haft kontakt med borgeren og har konstateret at den udleverede brystprotese er tilfredsstillende.

